Държавен вестник, бр. 109, 2025 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  109
от определено от него лице и се изпращат 
в БНБ.
(6) Въз основа на класирането на поръч­
ките и на полученото одобрение по ал. 5 
комисията по чл. 7, ал. 3 съставя протокол 
за проведения аукцион, който се подписва 
от нейните членове.
(7) Комисията по чл. 7, ал. 3 уведомява 
всички участници в аукциона за резултатите 
от него в сроковете, определени съвместно 
от Министерството на финансите и БНБ.
(8) При емисии, предлагани за продажба 
на първичния пазар на няколко аукциона, 
за които Министерството на финансите не е 
одобрило цялото предложено количество за 
даден аукцион, нереализираното количество 
се предлага на последния обявен аукцион за 
съответната емисия. В случай че на последния 
аукцион не бъде одобрено цялото предложено 
количество, обявеният общ размер на емисия­
та се намалява с обема на нереализираното 
количество. Този ред се прилага и в случа­
ите, когато цялото предложено количество 
за даден аукцион не се реализира поради 
недостатъчния общ размер на направените от 
страна на първичните дилъри състезателни 
и/или несъстезателни поръчки.
Чл. 14. (1) Първичните дилъри, чиито 
поръчки са одобрени, включително когато 
участват в аукциона от свое име, но за сметка 
на свои клиенти, са длъжни, в срок до 9,30 
ч. в деня на плащането, да осигурят необхо­
димите средства по ТАРГЕТ2-Ценни книжа 
специалните парични сметки в ТАРГЕТ. 
(2) Изискванията по ал. 1 се отнасят и 
за одобрени поръчки, направени по реда на 
чл. 10, ал. 1, като в този случай необходи­
мите средства, които първичните дилъри 
следва да осигурят по ТАРГЕТ2-Ценни книжа 
специалните парични сметки в ТАРГЕТ, са 
положителната разлика от сумата, необходима 
за заплащане на придобитите от тях ДЦК, и 
сумата, която Министерството на финансите 
следва да заплати по обратно изкупените 
ДЦК чрез замяна по реда на чл. 41, ал. 1.
(3) Българската народна банка служебно 
задължава съответните ТАРГЕТ2-Ценни кни­
жа специалните парични сметки в ТАРГЕТ 
на първичните дилъри, чиито поръчки са 
одобрени, с общата стойност на придобитите 
от тях чрез заплащане ДЦК, а за придобитите 
чрез замяна ДЦК – и със сумата, изчислена 
по реда на ал. 2, на втория работен ден след 
провеждането на аукциона. По решение на 
министъра на финансите плащането може 
да се извърши и в друг срок, обявен предва­
рително в условията на аукциона по чл. 11.
(4) Ако първичните дилъри, чиито поръчки 
са одобрени, в деня на плащането не осигу­
рят необходимите средства за заплащане на 
ДЦК по съответните ТАРГЕТ2-Ценни кни­
жа специалните парични сметки в ТАРГЕТ 
и/или не притежават необходимото количест­
во ДЦК от емисията за замяна, или ДЦК 
са заложени/блокирани в полза на друго 
лице към началото на деня на плащането, 
БНБ не извършва плащането, съответно не 
регист­рира ДЦК, в резултат на което емиси­
ите остават частично изпълнени и дирекция 
„Фискални услуги“ писмено уведомява за 
това Министерството на финансите. В тези 
случаи министърът на финансите може да 
изключи първичния дилър от списъка на 
първичните дилъри.
(5) Придобитите от участниците в аукциона 
ДЦК се заплащат, както следва:
1. при състезателни поръчки – според 
заявената в поръчката цена, а в случаите, 
когато аукционът се провежда на база до­
ходност – според цената, съответстваща на 
заявената в поръчката доходност;
2. при несъстезателни поръчки – по сред­
нопретеглената цена, а в случаите, кога­
то аукционът се провежда на база доход­
ност – според цената, съответстваща на 
среднопретеглената доходност от одобрените 
състезателни поръчки.
(6) Датата на извършване на сетълмента по 
ТАРГЕТ2-Ценни книжа специалните парични 
сметки в ТАРГЕТ и сметките за сетълмент 
на ДЦК се приема за дата на придобиване 
на ДЦК.
(7) В деня на плащането БНБ, дирек­
ция „Фискални услуги“, след приключване 
на сетълмента по ТАРГЕТ2-Ценни книжа 
специалните парични сметки в ТАРГЕТ и 
сметките за сетълмент на ДЦК, отразява 
във водените от нея регистри придобитите от 
всеки участник в аукциона и общо за негови 
клиенти ДЦК. Българската народна банка 
води регистри на участниците в ЕСРОТ.
(8) В регистрите по ал. 7 се отбелязват 
следните данни:
1. номер на емисията (ISIN);
2. дата на емисията;
3. ТАРГЕТ2-Ценни книжа специална па­
рична сметка в ТАРГЕТ, посочена от участ­
ника в ЕСРОТ;
4. номинална стойност на притежаваните 
ДЦК;
5. покупна цена;
6. обща сума на притежаваното количество 
ДЦК към определена дата.
(9) В случай че при закупуване на ДЦК 
със състезателна или несъстезателна поръчка 
клиент, за чиято сметка първичният дилър 
участва в аукциона, не му заплати ДЦК до 
края на деня на плащането на емисията, ДЦК 
се придобиват от първичния дилър. За целта 
първичният дилър изпраща уведомление до 
БНБ за прехвърлянето на ДЦК от клиент­
ския регистър в неговия собствен регистър 
по реда на чл. 22, ал. 2, което БНБ отразява 
в регистъра по ал. 7.